<b>תשובה </b>ממון של יתומים אסור בהם רבית של תורה אבל רבית של דבריהם מותר ולזה נרא' לי שמותר ליתנם ברבית שהוא מדבריה' ויש מי שעושה באופן זה דהיינו ליקח ממונם ולישא וליתן בו אם ירויחו יהיה להם החלק ואם יפסידו הם לא יפסידו שום דבר והוא יפסיד ואין זה רבית של תורה וזהו קרוב לשכר ורחוק להפסד ואין ממון זה מונח כמו צאן ברזל ואמנם על מה ששאלתם על התנור אם יש חילוק אין חילוק ביניהם ותנור של חרס או של בנין הכל שוה ויטמא מאוירו דוקא לא בנגיעה מגבו ואם תראו בפירושנו פ''א דמסכת כלים או בחבורנו הגדול יפורש לכם זה ועצי ערלה מותרין בלי ספק ומה שאמרו תנור שהסיקוהו בקליפי ערלה מפני שהוא קשור עם הפרי והגרעינין אסורין כמו שאמרו את פריו לרבות את כלם וכך מפורש בתורת כהנים ובפרק ראשון דערלה וכאשר זכרנו בחבורנו ופירשנו מהו האסור ומה הוא המותר אמנם על העצים לא עלה במחשבה מעולם: וכתב משה